
গণপ্রজাতন্ত্রী বাংলাদেশ সরকার
জাতীয় ভোক্তা অধিকার সংরক্ষণ অধিদপ্তর
বিভাগীয় কার্যালয়, রংপুর।
www.dncrp.gov.bd

প্রেস নোট

         জাতীয় ভোক্তা অধিকার সংরক্ষণ অধিদপ্তর, রংপুর বিভাগীয় কার্যালয় ও  রংপুর বিভাগাধীন আটটি জেলা কার্যালয় কর্তৃক সেপ্টেম্বর/২০২০ মাসব্যাপী পরিচালিত তদারকি অভিযান ও লিখিত অভিযোগ নিষ্পত্তির মাধ্য দুইশত তেত্রিশ প্রতিষ্ঠানে মোট আট লক্ষ একষট্টি হাজার  টাকা জরিমানা করা হয়। 

[bookmark: _GoBack]         অধিদপ্তরের মহাপরিচালক (অতি: সচিব) মহোদয়ের সার্বিক নির্দেশনা ও বিভাগাধীন জেলাসমূহের জেলা প্রশাসকবৃন্দের তত্ত্বাবধানে  মাসব্যাপী পরিচালিত এ তদারকি অভিযানে মূল্যের তালিকা প্রদর্শন না করা,  অস্বাস্থ্যকর পরিবেশে খাদ্যপণ্য প্রস্তুত ও প্রক্রিয়াকরণ, মেয়াদমূল্যহীন পণ্য বিক্রী ও বিক্রয়ের প্রস্তাব, মোড়কজাতকরণ বিধিমালার লঙ্ঘন, মেয়াদোত্তীর্ণ পণ্য ও ঔষধ বিক্রয় ও বিক্রয়ের প্রস্তাব, মিথ্যা বিজ্ঞাপন দ্বারা প্রতারণা, ওজন ও পরিমাপে কারচুপি, ধার্য্যকৃত মূল্যের অধিক মূল্যে পণ্য বিক্রয় করা, প্রতিশ্রুত পণ্য বা সেবা যথাযথভাবে বিক্রয় বা সরবরাহ না করা, সেবাগ্রহীতার জীবন ও নিরাপত্তা বিপন্নকারী কার্য এবং  সেবাগ্রহীতার অর্থ ও স্বাস্থ্যহানী ঘটানোসহ বিভিন্ন ভোক্তা অধিকার বিরোধী কাজ  ও অপরাধে এ জরিমানা আরোপ করা হয়। 

     এ মাসে প্রাপ্ত আঠারোটিসহ মোট বিশটি  লিখিত অভিযোগ নিষ্পত্তি করা হয়। নিষ্পত্তিকৃত বিশটি অভিযোগের মধ্যে পনোরটি অভিযোগ আপোষ মিমাংসার মাধ্যমে  নিষ্পত্তি করা হয়। পাঁচটি অভিযোগ প্রমানিত হওয়ায় জরিমানার মাধ্যমে নিষ্পত্তি করা হয় এবং পাঁচজন অভিযোগকারীকে আদায়কৃত জরিমানার পঁচিশ শতাংশ হিসেবে তিন হাজার তিনশত পঁচাত্তর টাকা প্রদান করা হয়  এবং বিরোধ নিষ্পত্তি করা হয়।

       রংপুর বিভাগীয় কার্যালয়ের উপপরিচালক ও সহকারী পরিচালক এবং বিভাগাধীন আটটি জেলায় কর্মরত সহকারী পরিচালকবৃন্দের নেতৃত্বে  ভোক্তা অধিকার বিরোধী বিভিন্ন অপরাধ প্রতিরোধ ও প্রতিকারকল্পে উল্লিখিত তদারকি অভিযান পরিচালিত হয়। এ তদারকি অভিযানে সহযোগিতা করেন রংপুর মেট্রোপলিটন পুলিশ, রংপুর,  র‌্যাপিড এ্যাকশন ব্যাটালিয়ন (র‌্যাব)-১৩, জেলা পুলিশ বিভাগ, স্বাস্থ্য বিভাগ, জাতীয় নিরাপত্তা গোয়েন্দা সংস্থা, কৃষি বিপণন অধিদপ্তর, প্রাণী সম্পদ অধিদপ্তর ও ক্যাব।  জনস্বার্থে এ তদারকি অভিযান অব্যাহত থাকবে। 
		
                                                               (মো: বোরহান উদ্দীন)
                                                                                             সহকারী পরিচালক
                                                            জাতীয় ভোক্তা অধিকার সংরক্ষণ অধিদপ্তর, রংপুর বিভাগীয় কার্যালয়।

